C 241 A/8
LT
Europos Sąjungos oficialusis leidinys
2022 6 24
Paskyrimų tarnyba tvirtina kandidatų, kurie pateikė paraiškas laikydamiesi reikiamos tvarkos ir terminų, sąrašą ir kartu su paraiškomis perduoda konkurso komisijai.
Šie kandidatai bus kviečiami kompiuteriu laikyti pirminės atrankos testo – klausimų su keliais atsakymų variantais testo.
Testo atsakymus tikrins kompiuteris.
Kandidatams į jų paskyrą platformoje Apply4EP bus atsiųsti klausimų pavyzdžiai ir nurodymai, kaip atlikti klausimų su keliais atsakymų variantais testą.
Kvalifikacijos vertinimo forma pateikiama skelbimo apie konkursą priede.
Užpildytą formą turite iki skelbime apie konkursą nurodyto paraiškų teikimo galutinio termino dienos ir valandos įkelti į atitinkamą platformos Apply4EP skiltį.
Kad atrinktų kandidatus, kurie bus pakviesti dalyvauti egzaminuose raštu, konkurso komisija, pradėdama nuo daugiausiai balų už klausimų su keliais atsakymų variantais testą gavusių kandidatų, patikrina už kvalifikacijos vertinimą gautų balų skaičių ir ar kandidatai atitinka bendruosius ir specialiuosius reikalavimus.
Tada konkurso komisija įvertina kandidatų, kurių kvalifikacija (t. y. diplomai, kalbų mokėjimas ir profesinė patirtis) geriausiai atitinka pareigų pobūdį ir atrankos kriterijus, nurodytus skelbime apie konkursą, paraiškas.
Atlikdama vertinimą, konkurso komisija remiasi tik kvalifikacijos vertinimo formoje kandidatų pateiktais atsakymais, kol kandidatų skaičius pasiekia kandidatų, kurie gali būti kviečiami į kitą konkurso etapą, skaičių.
Kad galėtų atrinkti kandidatus pagal kvalifikaciją, konkurso komisija išnagrinėja kvalifikacijos vertinimo formoje kandidatų pateiktus atsakymus.
Už kiekvieną atsakymą skiriama nuo 0 iki 4 balų.
Konkurso komisija gali nuspręsti kiekvienam atrankos kriterijui skirti koeficientą nuo 1 iki 3, priklausomai nuo kriterijaus svarbos.
Tokiu atveju kiekvienam atsakymui skirti balai padauginami iš šio koeficiento.
Kiekvieno kandidato surinkti balai sudedami, kad būtų galima nustatyti asmenis, kurių kvalifikacija geriausiai atitinka pareigas.
Jei į paskutinę laisvą vietą pretenduojantys keli kandidatai surenka po tiek pat balų, į kitą konkurso etapą kviečiami jie visi.
Kandidatų, kurių rezultatai nepasieks šios ribos, paraiškos ir kvalifikacijos vertinimo formos nagrinėjamos nebus. 2.3.
Egzaminai Visi egzaminai yra privalomi ir atkrentamieji.
Didžiausias kandidatų, kuriems leidžiama dalyvauti egzaminuose, skaičius nustatomas skelbime apie konkursą.
Egzaminų aprašymas ir skiriami balai nustatomi skelbimo apie konkursą B skirsnio 2 dalyje.
Techninė informacija.
Internetiniai egzaminai (klausimų su keliais atsakymų variantais testas ir egzaminai raštu) Internetiniams egzaminams raštu organizuoti Europos Parlamentas naudojasi paslaugų teikėjo paslaugomis.
Jums reikės kompiuterio (stalinio arba nešiojamojo), kuriame: — įdiegta Microsoft Windows 7 ar naujesnė, o kompiuterių MAC atveju – Apple OS X 10.11 Yosemite ar naujesnė operacinė sistema, — yra 1 GB laisvos vietos standžiajame diske, — yra prie kompiuterio prijungta arba jame integruota priekinė kamera, — yra interneto ryšys, — yra 4 GB operatyviosios atminties (RAM).
Prieš egzaminus Jums bus iš anksto pranešta apie bet kokius vėlesnius minimalių techninių reikalavimų pokyčius, atsiradusius atnaujinus programinę įrangą.
Netinka operacinės sistemos XP, Vista ar ankstesnės, Windows 10 S, Windows ARM (RT), ankstesnės nei 10.11 versijos MacOS, IOS (Ipad, Iphone), Android, Chromebook, virtualioji mašina, Linux (Debian, Ubuntu ir kt.), 32 bitų operacinės sistemos.